มีเพศสัมพันธ์กับแฟนไม่ได้ใส่ถุงยางอนามัย แต่ว่าไม่เคยเสร็จ หยุดก่อนแล้วมาช่วยตัวเองข้างนอก มีโอกาสท้องมั้ยครับ ไม่เคยหลั่งในแต่ว่าให้แฟนกินยาคุมฉุกเฉินตลอดครับ
สวัสดีค่ะ หากมีเพศสัมพันธ์ไม่ใส่ถุงยางอนามัย แต่ฝ่ายชายไม่ได้ถึงจุดสุดยอด และยังไม่มีการหลั่งน้ำอสุจิเกิดขึ้น โดยได้ดึงอวัยวะเพศชายออกมาช่วยตัวเองต่อ จึงมีการหลั่งน้ำอสุจิเกิดขึ้นนั้น โอกาสที่จะตั้งครรภ์ก็ไม่มีค่ะ ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็นหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ